'''Koptisk''' er det sidste stadium af [[det gamle Egypten]]s [[Egyptisk (sprog)|sprog]] og er en direkte efterkommer af sproget i [[Egyptisk hieroglyf|hieroglyfferne]]. Koptisk skrives med et eget alfabet, der er en udgave af det [[græske alfabet|græske]], idet det tilføjer en 6-7 bogstaver (afhængig af dialekten), der er afledet af den [[demotisk]]e skrift og bruges til at betegne lyd, der ikke forekom på [[græsk (sprog)|oldgræsk]].
Koptisk blomstrede fra ca. [[200]] til [[1100]], men efter egypternes omvendelse til [[islam]] erstattedes det gradvist af [[arabisk (sprog)|arabisk]], og det sidste vidnesbyrd om, at nogen naturligt talte koptisk stammer fra [[1600-tallet]]. Koptisk er i dag det [[liturgi]]ske sprog i [[Den koptisk-ortodokse kirke]]. Nutidens [[kopter]]e har dog mest egyptisk arabisk som modersmål og forstår kun sjældent talt koptisk.
[[Fil:Coptic luke (ch. 5-5-9), 8th century (The S.S. Teacher's Edition-The Holy Bible - Plate XX).jpg|thumb|Uddrag af [[Lukasevangeliet]] fra et koptisk manuskript fra 700-tallet.]]
== Klassifikation og navn ==
Koptisk er medlem af den [[afroasiatiske sprog]]familie (der bl.a. omfatter de [[semitiske sprog]]) og hører under gruppen af egyptiske sprog. På sahidisk koptisk kendes det som ''met ən rəm ən kēmə'' ("Egyptens folks sprog") eller ''met kuptaion'' ("egyptisk sprog"). Ordet "koptisk" kommer gennem [[latin]] og arabisk fra koptisk ''kyptaios'', der stammer fra det græske αἰγύπτιος ''aigýptios'', der betyder "egyptisk".
Religion Kultur Organisationer